

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 22.oktobrī **Nr.551**

 (prot.Nr.41, 39.§)

 **Par meta konkursa organizēšanu**

**atklāta peldbaseina izbūvei Tērvetes ielā 29, Daugavpilī, un**

**apropriācijas pārdali starp Daugavpils pilsētas domes pamatbudžeta programmām**

Pamatojoties uz likuma „Par pašvaldībām” 15.panta pirmās daļas 2.punktu, 21.panta pirmās daļas 27.punktu, likuma “Par pašvaldības budžetu” 30.pantu, Daugavpils pilsētas domes 2020.gada 23.janvāra saistošo noteikumu Nr.1 “Par Daugavpils pilsētas pašvaldības budžetu 2020.gadam”, Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 223. un 227.punktu, nodrošinot Publisko iepirkumu likuma prasību izpildi, ņemot vērā “Daugavpils pilsētas attīstības programmu 2014-2020” investīciju plāna 218.punktu,Daugavpils pilsētas domes (turpmāk – Dome) 2020.gada 18.maija rīkojumu Nr.83 “Par darba grupas izveidi “Bijušā atklātā baseina teritorijas un Stropu rajona infrastruktūras attīstība” metu konkursa organizēšanai”,Domes Attīstības komitejas 2020.gada 22.oktobra sēdes protokolu Nr.15, Domes Finanšu komitejas 2020.gada 22.oktobra sēdes protokolu Nr.34, atklāti balsojot: PAR – 13 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Atbalstīt metu konkursa rīkošanu atklāta peldbaseina izbūvei Tērvetes ielā 29, Daugavpilī.
2. Rīkot metu konkursu par metu sagatavošanu atbilstoši Publisko iepirkumu likuma prasībām atklāta peldbaseina izbūvei Tērvetes ielā 29, Daugavpilī.
3. Metu konkursu rīkot kā sarunu procedūras sastāvdaļu, kuras rezultātā metu konkursa uzvarētājam tiek piešķirtas līguma slēgšanas tiesības par būvprojekta izstrādi un izstrādātā būvprojekta īstenošanas autoruzraudzību.
4. Īpašuma pārvaldīšanas departamentam sadarbībā ar Pilsētplānošanas un būvniecības departamentu, piesaistot ekspertus, sagatavot tehnisko specifikāciju un izejas materiālus metu konkursam, ko iesniegt mēneša laikā no lēmuma pieņemšanas brīža pašvaldības Centralizētai iepirkumu nodaļai, kurai viena mēneša laikā no tehniskās specifikācijas iesniegšanas brīža izstrādāt lēmuma 2.punktā noteiktā metu konkursa nolikumu un nodrošināt procedūras īstenošanu.
5. Pilnvarot Domes izpilddirektori Sabīnu Šņepsti apstiprināt metu konkursa žūrijas komisiju un atbildīgo sekretāru.
6. Uzdot metu konkursa žūrijas komisijai apstiprināt metu konkursa nolikumu un izvērtēt iesniegtos metu piedāvājumus atbilstoši nolikumam un noteikt metu konkursa uzvarētājus.
7. Noteikt metu konkursa kopējo godalgu vērtību EUR 8500.00 apmērā, paredzot šādas godalgas:

1.vietas godalga (metu konkursa uzvarētājs) – EUR 6000.00;

2.vietas godalga – EUR 1500.00;

3.vietas godalga – EUR 1000.00.

1. Paredzēt finansējumu EUR 3000.00 apmērā metu konkursa papildus izdevumiem, tajā skaitā, ja metu konkursa žūrijas komisija piesaistīs metu vērtēšanas ekspertus.
2. Veikt apropriācijas pārdali starp Domes (reģ.Nr.90000077325, juridiskā adrese: Kr.Valdemāra iela 1, Daugavpils) pamatbudžeta programmām:

9.1. samazināt apropriāciju pamatbudžeta programmas apakšprogrammā “Pašvaldības mājokļu un teritoriju uzturēšana un apsaimniekošana” par 11500 EUR (vienpadsmit tūkstoši pieci simti *euro*) saskaņā ar 1.pielikumu;

9.2. palielināt apropriāciju pamatbudžeta programmas apakšprogrammā “Nekustamā īpašuma iegāde, nojaukšana, teritoriju attīstība” par 11500 EUR (vienpadsmit tūkstoši pieci simti *euro*) saskaņā ar 2.pielikumu.

Pielikumā: 1. Domes pamatbudžeta apakšprogrammas “Pašvaldības mājokļu un teritoriju

 uzturēšana un apsaimniekošana” ieņēmumu un izdevumu tāmes grozījumi

 2020.gadam.

 2. Domes pamatbudžeta apakšprogrammas “Nekustamā īpašuma iegāde,

 nojaukšana, teritoriju attīstība” ieņēmumu un izdevumu tāmes grozījumi

 2020.gadam.

Domes priekšsēdētājs *(personiskais paraksts)* I.Prelatovs